કોંગ્રેસના દિગ્ગજ નેતા શંકરસિંહ વાઘેલા મહેસાણામાં ઇજાગ્રસ્ત થયેલા લાલજી પટેલ તથા અન્ય ઇજાગ્રસ્તોને મળવા પહોંચ્યા હતા અને આ બધા માટે ભાજપની અણઘડ નીતિઓને જવાબદાર ઠેરવી હતી. તેમણે કહ્યુ હતું કે ગાંધીનગરમાં સરકાર પાણી વિનાની છે. વધુમાં શંકરસિંહે જણાવ્યું હતું કે, એસપીજીના સભ્યોએ અગાઉથી પરવાનગી પણ માંગી હતી કે અમારે આ પ્રમાણે જેલભરો આંદોલન કરવું છે, તો સરકારે એ પ્રમાણે વ્યવસ્થા કરવાની જરૂર હતી એમના ઉપર ટિઅરગેસ, લાઠીચાર્જ, છરા, રબરની ગોળીઓ વરસાવી, એ પછી ભાજપની નીતિ છતી થઈ ગઈ છે.